
Cum se cladeste comunismul capitalist? 


Dacă vreţi sa intelegeti cum se desävârseste 
societatea comunistă multilateral dezvoltată, 
| trebuie sa studiati graficul atasat. Nu cred ca 
ZA există o altă reprezentare mai clară care sa explice 
ceea ce ni se întâmplă şi care să arate de ce 
modelul comunist este unul eminamente 
“ falimentar. 


Public social spending as a share of GDP, 1900 to 2016 cal 


Pe scurt, graficul prezinta evolutia cheltuielilor cu 
asistenta sociala de-a lungul timpului pentru cele 
mai puternice economii ale lumii. Graficul 
complet începe de prin 1850, dar am preferat să 
fac un zoom pe secolul XX din două motive. În 
primul rând pentru că în secolul XIX aceste 
cheltuieli erau practic zero - dinamica adevărată 
înregistrându-se în secolul XX - şi în al doilea rând pentru că avem cât de cât clare evenimentele istorice, 
astfel încât să vedem limpede vectorii care au impulsionat această creştere. Pentru un maxim de 
obiectivitate vă voi spune că am selectat un grafic în care cheltuielile sunt reprezentate ca procent din PIB, 
nu ca valoare absolută. 


Ce înțelegem din toată această explozie? Începutul secolului XX ne-a găsit practic cu zero cheltuieli sociale, 
iar acum s-a ajuns la valori pe care aproape nu le poţi pronunţa. E cât se poate de limpede pentru mine că 
evoluţia cheltuielilor sociale merge pas la pas cu evoluţia ideologică a societăţilor. Suntem obişnuiţi să 
vorbim despre direcţii diametral opuse ale comunismului estic şi capitalismului occidental. Graficul ataşat 
ne indică o cu totul altă poveste: după ce comunismul a fost instaurat în Rusia - transformată în URSS - 
cheltuielile sociale au explodat în Occident. După cum limpede puteţi observa, în anii 60 acestea depasisera, 
în medie, 9% din PIB! Până în 1985 s-au mai adăugat 10 procente ajungându-se la un incredibil 19% din PIB 
cheltuieli sociale. La asemenea valori te întrebi dacă nu cumva curgea lapte şi miere pe străzi. 


Adevărul e că, din punctul de vedere al occidentalului, perioada sa cea mai reuşită a fost cea dintre 1960- 
1985. Generatiile care au prins cât de cât conştiente aceşti „ani de aur” au fost cele mai fericite, beneficiind 
de toate avantajele posibile. De altfel, în aceste perioade s-a semnat și decesul comunismului de tip estic 
deoarece se ajunsese ca Occidentul să asigure cetăţenilor săi mai multă bunăstare pe gratis decât reuşea 
Estul. 


Dacă în 1990 comunismul a devenit istorie, ne-am fi așteptat ca trendul cheltuielilor pe asistenţa socială să 
treacă pe trend invers. N-a fost aşa. Până în 19095 am văzut o creştere spectaculoasă a acestor cheltuieli. 
Într-adevăr, după 1995 multe dintre economiile mari au redus puternic stimulentele, doar că anul 2000 ne 
găseşte cu o medie chiar mai mare, fata de 1985, de aproximativ 20%. Aceasta deoarece economiile „rămase 
în urmă” la acest capitol şi-au crescut puternic acest indicator. Astfel, ceea ce s-a pierdut de la economii 
precum cea a Franţei sau a Olandei(care-a redus puternic cheltuielile sociale încă din 1990!), s-a recuperat 


de la economii precum Italia, Japonia, Grecia s.a.m.d. 


După anul 2000 - cu excepţia Suediei(care a avut o evoluţie constantă) şi a Germaniei(care a scăzut uşor) - 
absolut toate economiile au crescut puternic acest tip de cheltuieli. Si uite asa ajungem la situaţia din 
prezent în care, în medie, cam 25% din PIB se cheltuieste pe programe sociale. Văzând aceste cifre putem 
avea falsa impresia că pe la 1900 se murea pe străzi, iar în 1800 nu trăiau oameni ci dinozauri. Cum puteau 
exista statele de dinainte de 1900 fără asemenea aberaţii bugetare? Realizati totuşi că în Franţa mai bine de 
30% din PIB se duce pe programe de asistenţă socială? Ce se întâmplă acolo? E raiul pe pământ? 


De fapt, dacă veţi studia mai atenţi situaţia, veţi constata cu surprindere că, în ceea ce priveşte calitatea vieţii, 
occidentalii din 1985 trăiau mult mai bine decât occidentalii de acum. E într-adevăr paradoxal că, în 
condiţiile unei creşteri continue a cheltuielilor sociale, nivelul de trai a scăzut extrem de mult. Dar acesta nu 
e singurul paradox. Faptul că SUA a ajuns să cheltuiască mai mult decât Canada e un alt paradox. În 
Canada, cel putin, asistenţa medicală e gratuită, în timp ce-n SUA te costă un ochi din cap. Si, cu toate 
acestea, SUA cheltuieşte un procent mai mare din PIB!!! Faptul că Suedia - recunoscută pentru larghetea 
mâinii autorităţilor - e cu mult sub Franţa sau Italia - tari în care se trăieşte mizerabil - mi se pare din nou 
relevant. 


Mai mult însă decât orice, voi spune că evoluţia acestui tip de cheltuieli nu-i nici mai mult nici mai puţin 
decât o foaie de parcurs către agenda comunistă de rit nou. Oamenii se uită crucis la mine deoarece 
asociază comunismul unor valori. Mulţi dintre cei mai în vârstă spun că „dacă nu era comunismul muream 
țăran analfabet”. Într-o oarecare măsură au perfectă dreptate deoarece comunismul reuşise să eradicheze 

analfabetismul şi sărăcia. Trebuie totusi să recunoaştem că săracii din vremea comunistă erau lorzi pe lângă 
săracii de acum. Nu vedeai boschetari pe-atunci si asta în ciuda unor cheltuieli sociale mult mai mici decât 
acum. 


Ceea ce nu înțeleg oamenii este că atunci când spun comunism sau marxism, mă refer la o societate 
segregată, în care majorităţii îi este prescris „regimul marxist”. Ce s-a întâmplat în societăţile occidentale de 
se trăieşte mai prost? O nimica toată: s-a intensificat imigrația. Mereu s-au găsit motive pentru care a fost 
crescut permanent numărul imigranţilor. Ba că localnicii refuză să facă anumite munci, ba că populaţia e 
îmbătrânită, ba că nu sunt competenţe în anumite domenii. Toate au fost motive false. După cum putem 
observa limpede, segmentele de populaţie cele mai puţin productive în oricare dintre societăţile occidentale 
sunt reprezentate de imigranții din zona africană sau a Orientului Apropiat. Aceştia consumă cel mai mare 
procent din cheltuielile sociale, neaducând în interiorul societăţilor în care au fost transplantati decât 
dezordine. Nu e ciudat? Mă uit la Franţa unde zona periferică a societăţii este dominată de imigranţi - unii la 
a treia generaţie - care nu provoacă nimic altceva decât haos, trăind exclusiv din ajutoarele sociale. 


Să fim bine intelesi. Sunt deplin justificate ajutoarele sociale menite celor cu handicap, cele temporare 
având ca scop usurarea trecerii unor oameni prin anumite probleme(de ex. ajutorul de şomaj, programele 
de reconversie profesională s.a.m.d.), dar să ajungi ca în hatisul de ajutoare sociale să vezi cum parazitii care 
nu au nevoie de ele nu doar că se înfruptă, dar mai si huzuresc, asta e deja prea mult. De fapt, dacă veţi 
studia cu atenţie sistemul, veţi constata că cei care au nevoie cu adevărat de ajutoare sociale sunt de fapt o 
minoritate. Includeti la capitolul ajutoare sociale si modul în care paduchelnita de ONG-uri parazitează 
bugetul de stat, secându-l de o groază de bani din impozite doar pentru că „dezvoltă societatea civică”. Hai 
să fim serioşi! 


Dar unde e comunismul în toată chestia asta? Presimt că încă e întrebarea pe care o aveţi pe limbă. Ei bine, 
fix aici e. Sistemul acesta de „redistribuire” e comunism în stare pură. E un egalitarism de cea mai joasă 
speţă care nu are absolut nimic de-a face cu protecţia socială ci cu înregimentarea unor mase de oameni în 
zona păstorită de stat. Succesul democratilor din SUA nu un efect al condiţiilor de trai de acolo, ci pur si 
simplu o consecinţă a susţinerii ajutoarelor sociale. Toţi cei care trăiesc de la o zi la alta din ajutoarele de stat 
- fără a face nimic pentru de a-și găsi un loc de muncă - se simt datori să voteze „forţa călăuzitoare a 
naţiunii”. Şi chiar mai mult de-atât, sunt capabili chiar să fraudeze în numele comuniştilor. Ce are de pierdut 
un asistat social dacă se face cäräus de voturi false? Absolut nimic. Daca intră în puşcărie s-ar putea s-o ducă 
mult mai bine decât pe străzi, unde activează el. Pentru un republican însă, om cu familie, cu 
responsabilităţi, cu proprietăţi si cu belelele aferente, un asemenea comportament e de neimaginat, pentru 
că el are ce pierde. 


Puteţi constata limpede că toată creşterea nebunească a cheltuielilor cu asistenţa socială este un cancer al 
societăţii. Treptat, cei care „au ce pierde” devin din ce în ce mai puţini, mâncaţi fiind de masa din ce în ce în 
ce mai mare a asistatilor care „nu au ce pierde”. intelegeti aşadar raportul de forte. Astfel, pe măsură ce 
masa întreţinută de stat devine majoritară se instaurează comunismul. V-aţi întrebat ce-a fost cu 
lockdownul? De ce s-au adoptat peste tot în lume măsuri similare consumându-se sume nebunesti de la 
buget cu plata salariilor celor obligaţi să rămână acasă. Ce-a fost asta? Nimic altceva decât o tentativă de a 
exersa o societate distopică în care majoritatea covârșitoare trăieşte din ajutorul de stat. 


Poate vă întrebaţi ce anume poate câştiga elita care manipulează din umbră, împingând societatea spre 
comunism. Ce are de câștigat acea minoritate dacă spală creierele idiotilor cu egalitarismul? Păi să ne 
gândim. Ce-a avut de câștigat în URSS? Întotdeauna elita a lucrat pe termen lung si foarte lung. Ca să vă dati 
seama care-i treaba, puteţi vedea limpede că încă nu realizăm ce anume a avut de câștigat elita din 
declanșarea revoluţiei comuniste. Ceea ce trebuie însă să remarcăm este că, în ciuda nebuniilor, elita nu a 
avut de suferit. Şi chiar când a suferit întâmplător - vezi cazul Aristide Blank - s-au găsit metode de a-i scoate 
pe cei picati în cursă. Aşa cum Aristide Blank a fost scos de urgenţă de la Pitesti, la fel s-au petrecut lucrurile 
similare peste tot în zona comunistă. lar asta trebuie să vă dea de gândit. 


6 comentarii: 


doru stoian 10 noiembrie 2023 la 11:19 
Daca muncesti ca sa le faci unora piramide, in timp ce tu mori tot in cort, asta nu e nicio afacere cinstita! 


Răspundeţi 


8) george 10 noiembrie 2023 la 12:22 
Kim Ir Sen spunea ca popoarele ce au cunoscut socialismul se vor intoarce la el. Au trecut 30 de ani si profetia 
pare sa se confirme. 

Matei 10 noiembrie 2023 la 14:35 


Am înţeles că americanii investesc foarte mult în pușcării. Astea intră la cheltuielile sociale? 


https://www.theguardian.com/us-news/2023/oct/28/states-spending-money-build-prison-republican 

Anonim 10 noiembrie 2023 la 15:02 Contact 


D le Dan Diaconu, va apreciez analizele economice, si nu numai-pe care le faceti, dar- de data aceasta- Aveţi idei, injuraturi sau reclamaţii pe care 
dezamagiti ; 1- prin emanciparea femeii- s au dublat numărul sclavilor ;2-ceea ce reușea un cap de familie/ nu le puteţi exprima prin intermediul 
acum 50-100 de ani-muncind de unul singur, şi intretinand o familie de 5-6 copii, acum nu reușesc 2 salariaţi ; comentariilor la articole? Nicio problemă! 
IN CONDIȚIILE IN CARE PRODUCTIVITATEA MUNCII A CRESCUT DE SUTE, DACA NU MII DE ORT; 3- 25-30% din Ma puteti contacta la adresa 

PIB ul actual- pare o suma mare pentru ca nu va raportați la plus valoarea adusă de noile tehnologii / trenduri_economice [at] gmx [punct] com. 
automatizări / productivitati; NU CUMVA -ACEST PROCENT- ESTE DERIZORIU, DACA NE RAPORTAM LA 

PROBLEMELE SOCIO-ECONOMICE INDUSE DE AUTOMATIZAREA PROCESELOR SOCIO- ECONOMICE !? ; 4- prin Atenţie! Nu ofer sfaturi de investiţie prin 
distrugerea clasei de mijloc, ca urmare a detinerii monopolului -multinationalelor, in mai toate activităţile mail, deci nu vă aşteptaţi să primiţi 
economice, era firesc sa crească ajutoarele sociale/ la acest lucru nu reflectati !?5- bugetele nationale- sunt răspunsuri la solicitările de genul "am x lei, 
supraîndatorate- NU URMARE A AJUTOARELOR SOCIALE- ci ca urmare a evitării de la plata taxelor _de către ce mă sfatuiti să fac cu er. 

multinaționale; 6- CAND ELIMINI LOCURI DE MUNCA -PRIN AUTOMATIZARE- ESTE FIRESC SA CREASCĂ 

AJUTOARELE SOCIALE !!! NU ACEASTA ESTE PROBLEMA/ CI NEPLATA TAXELOR SI IMPOZITELOR DE CĂTRE 


MULTINATIONALE !!! NUMAI CÂND NE GÂNDIM- LA IMENSELE DATORII ALE ÎNTREGII PLANETE, IN CONTRAST 
CU PROCENTUL DE 25/30%- AJUTOARE SOCIALE-REALIZAM CA NU AJUTOARELE SOCIALE SUNT PROBLEMA !!! 
IN REALITATE/ GENERAȚIILE CARE AU GENERAT CEA MAI MARE REVOLUȚIE INDUSTRIALA/PE SPATELE CAREIA 
S A CONSTRUIT ACEAST PROGRES ECONOMIC- A AJUNS CERSETOARE- LA PICIARELE CELOR CARE -AU 
SĂVÂRȘIT CEL MAI MARE JAF PLANETAR AL TUTUROR TIMPURILOR !!! ACEASTA ESTE ADEVARATA PROBLEMA ! 
Noul comunism digital-care ni se pregăteşte, este consecință refuzului „multinationalelor-de a imparti plus 
valoarea, cu de-i care au generat o, şi se accelerează implementarea-de teama convulsiilor sociale pe care 
aceste transformări economice- le au indus in societate ! DACĂ SI UN ECONOMIST CA DV.NU PUNCTEAZĂ 
ACEASTA REALITATE CUTREMURĂTOARE, SI ABORDATI PROBLEMA DPDV AL AJUTOARELOR SOCIALE- CINE SA 
O FACĂ - D LE DIACONU !? 

Anonim 10 noiembrie 2023 la 15:43 


Nu ma aşteptăm la o înţelegere atât de slaba, sunt extrem de surprins. Public spending este educaţia, 
sănătatea (împreuna sunt 30%-80%) apoi cheltuielile militare câte pentru America sunt peste 50%, 
menţinerea aparatului birocratic, ajutoare de ex date de US Israelului si Pakistanului si altor tari, si desigur 
ajutoare sociale care sunt gen 0.00001% din buget. Dar asta este complet irelevant pe tru ca este vorba de 
procente deci ceva relativ la mărimea bugetului, Or construcţia bugetului, si ea la rândul ei s a transformat 
puternic pe parcursul acestor 123 de ani. Piketty este important pentru ca da date statistice pe ultimii 200 de 
ani si cartea este foarte accesibila. O recomand foarte călduros pentru înţelegerea a ce este “public spending”. 
Încă o mică nota: comunismul se defineşte exclusiv ca proprietatea comuna a mijloacelor de producţie. Nu 
putem avea comunism cu proprietatea mijloacelor de producţie privată, e NON sens. Nu tot ce exista in 
comunism era comunism. Oamenii beau apa in comunism. 

Răspunsuri 
9 Dan@Trenduri 10 noiembrie 2023 la 16:15 
Vezi ca ai uitat un cuvant: nu e public spending, ci e public social spending! 

